Politivennen, 1806-01-01
Uorden. 1) Paa Hjørnet af Gottersgade og Regnegade er paa Fortoget i sidstnævnte Gade nogle meget nedad hældende Fortogsfliser, om meget ønskedes tilrettelagte. 2) Hjørnebygningen til Vimmelskaftet og Klosterstræde, hvor der er Urtebod, har hverken Gadenavne paamalede eller Husnummer. Man haaber, at denne alt flere Gange paaankede Uorden vorder hævet. 3) Paa det ligeoverforværende Hjørnehus er Gadenavnet ikke for tydeligt. 4) Det Hus, i Vimmelskaftet, der støder til Urtekræmmeren paa Hjørnet af Klosterstræde, har intet Husnummer. 5) Selvsamme Hus har derimod to meget hæsselige Tagspøjter, som i Regn og Tø ere de Gaaende i denne trange og færselfulde Gade til meget Besvær. 6) Uden for No. 98 i Landemærket staaer med meget skjønne Træk følgende malet: Jacbson Maler. 7) Paa No. 94 i Landemærket, som er Trinitatis Skolehus, sees den stygge Uorden, at Tagrenden eller Gesimsen, som er af Træ, er saa raaden at den falder ned stykkevis. Den Fare, som følger dermed, haaber man vil lade Vedkommende ile med at give Huset den fornødne Udbedring. 8) Ejeren af den saa indbringende Gaard Avlsgaarden i Landemærket vilde vise sine Medborgere en Tjeneste, ved at anbringe Tagrende og nedgaaende Piber paa denne høje Bygning, der mindre end en anden bør have Tagskæg, da Dryp af Regn og Fald af Jstap fra saadan Højde er usædvanligen, ubehagelig og farlig. 9 Paa det ene Hjørne af Springgade og Landemærket mangler Gadenavne til begge Gader. 10) No. 41 og No. 11 i Springgaden have hæsselige Tagspøjter, som man helst i denne smale Gade maatte ønske nedtagne, og i deres Sted anbragt nedgaaende Tagrende Piber. 11) Ejeren af No. 12 i Springgade har aldeles ingen Tagrende, end sige nedgaaende Piber, da dette er en af de hæsseligste og farligste Mangler ved en Bygning, haaber man, at Ejeren gjør noget for at vise Publikum en Tjeneste. 12) Paa den gule Hjørnebygning af Skindergade og Skovbogade er til sidstnævnte Gade aldeles intet Gadenavn, og ud til den første Gade staaer endog dette stygge Ord Sinde, som er værre end om intet stod. Saa meget mere maatte Ejeren behage at opfylde sin Pligt heri, som Gadenavnene paa det lige overfor værende Hjørnehus, skjøndt godt malede, falde alt for lidet i Øjnene. 13) Uden for No. 50 i Klosterstræde slaaer malet følgende: Fejl i hver Linie og atter en Prøve paa hvor la ugt mange Malere ere tilbage i deres Børnelærdom. 14) Ved Sammenstødet af Gottersgade, St. Kongensgade og Hallandsaas er over en Tverrende lagt et nyt offentligt Rende bræt, der efter saa Dage vil være i samme lemlæstede Forfatning, som det borttagne, fordi Stenene ved Siden deraf ere saaledes nedsunkne, at Vogne og Heste nødvendig maa brække paa Brettet ved Op- og Nedfarten. Saadanne Slag burde ikke taales i Kørebroen. 15) Paa Hjørnet af Nybro og den Gade, der gaaer i Flugt med Raadhusstræde, mangler Gadenavn ud til sidstnævnte Gade. Formodentlig veed Ejeren ikke hvad han skal sætte for et Navn, da selvsamme Gade hedder paa Hjørnet til Vandkunsten Fredriksholmskanal, medens den paa Hjørnet til Magstræde heder Vandmøllestræde. Ja dette Navn, Vandmøllestræde, findes endog paa det lige over for staaende Hus, som er Hjørne til Magstræde og til Vandkunsten, og hvor der dog efter Rimelighed burde staae Vandkunsten. 16) Paa Hjørnebygningen af Trompetergangen og Skindergade, hvor Skomagerskildtet sidder ud, mangles Gadenavn ud til Skindergade.